recursal/SuperWikiNEXT-32B huggingface dataset:
**Col de l'Iseran** (2770 moh.) er det høyestliggende asfalterte fjellpasset i Alpene, og ligger i nasjonalparken Vanoise i departementet Savoie. Veien D902 krysser fjellet, og er en del av Route des Grandes Alpes, en vei som strekker seg fra Genfersjøen til Nice ved Middelhavet.

Mens Col de l'Iseran er den høyestliggende fjellovergangen i Alpene, så er Cime de la Bonette (2802 moh.) den høyeste asfalterte veien. Cime de la Bonette er derimot bare en sløyfe rundt fjellet, selve fjellpasset Col de la Bonette er på snaue 2715 meter.

Passet skiller Tarentaise-dalen med elven Isère i nord fra Maurienne-dalen med elven Arc på sørsiden. Veien strekker seg 47 km fra Bourg-Saint-Maurice til toppunktet fra nord, og går den 13 km til landsbyen Bonneval-sur-Arc i sør. Veien har tidvis mer enn 10% stigning.

Veien over Col de l'Iseran er vinterstengt, men passet kan lett nås også på vintertid med skiheis fra Val-d’Isère.

Col de l'Iseran har syv ganger vært en etappe i Tour de France, sist i 2007.

Eksterne lenker
---------------

* (en) Col de l'Iseran – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** SUDOC **·** GeoNames
 |
**Thomas Hjalmar Westgård** (født 10. oktober 1995 i Leka) er en norsk langrennsløper som konkurrerer internasjonalt for Irland.

Westgård er født på øya Leka i Norge, men har dobbelt pass ettersom hans mor er irsk. Han skiftet FIS-lisens til Irland i 2016 for å representere Irland i mesterskap. Han debuterte i verdenscupen i desember 2016.

Han tok sølv under junior-NM på ski 2014 da han representerte Nord-Trøndelag på stafetten.

Han har deltatt i 3 VM og 2 OL.

Under Vinter-OL 2022 i Beijing, ble han nummer 14 på 15 kilometer klassisk intervallstart.

Referanser
----------

1. ↑   (på en) *Olympedia*, 2006, Wikidata Q95606922,
2. ↑  Trønderen er ikke god nok for Norge: – Jeg skal delta i ski-VM for et u-land Aftenposten
3. ↑  «Cross-country Skiing - Results Book» (PDF). Arkivert fra originalen (PDF) 20. februar 2022. Besøkt 25. februar 2021.

Eksterne lenker
---------------

* (en) Thomas Westgård – Olympedia Rediger på Wikidata

* (en) Thomas Westgård – FIS (langrenn) Rediger på Wikidata
**Joachim Nagel** (født 31. mai 1966 i Karlsruhe) er en tysk økonom som siden 1. januar 2022 har vært sentralbanksjef i Deutsche Bundesbank.

Han er gift og har to barn.

Utdanning og yrkeskarriere
--------------------------

Nagel studerte økonomi ved Det tekniske universitetet i Karlsruhe, der han ble uteksaminert i 1991. Etter dette jobbet han som ekspert innen økonomi og finanspolitikk i hovedstyret i Sozialdemokratische Partei Deutschlands. Fra 1994 til 1998 var han forsker ved Karlsruhe Institute of Economics, der han i 1997 fikk en doktorgrad, før han jobbet videre som forsker i 1998 og 1998, i Washington og Det tekniske universitetet i Karlsruhe. 

Han begynte i sentralbanken i 1999, som kontorsjef for presidenten i statssentralbanken i Bremen, Niedersachsen og Sachsen-Anhalt. Han hadde ulike lederstillinger i sentralbanken fra 2003 til 2016, og fra 2010 til 2016 satt han også i sentralbankens styre. I 2016 begynte han som daglig leder i KfW Group, der han satt i styret fra 2017 til 2020. Samtidig var han formann i representantskapet i KfW IPEX-Bank, og han var også nestleder i representskapet i Deutsche Investitions- und Entwicklungsgesellschaft. 

Fra 2018 til 2020 var han medlem av representantskapet i Deutsche Börse, før han jobbet i ledelsen i Den internasjonale oppgjørsbanken. Den 1. januar 2022 overtok han som sentralbanksjef i Deutsche Bundesbank.

Referanser
----------

1. ↑   Gemeinsame Normdatei, besøkt 11. mai 2014[Hentet fra Wikidata]
2. ↑   Gemeinsame Normdatei, besøkt 20. desember 2014[Hentet fra Wikidata]
3. ↑   Gemeinsame Normdatei, besøkt 12. mars 2015[Hentet fra Wikidata]
4. ↑  Foreign Brief - *President of German central bank Jens Weidemann to resign five years early*, besøkt 11. juni 2022.
5. ↑  Deutsche Bundesbank - *Dr Joachim Nagel*, besøkt 12. juni 2022.

|  |  |  |
| --- | --- | --- |
| Forgjenger:**Jens Weidmann** | **Sentralbanksjef for Deutsche Bundesbank**(2022–*Sittende*) | Etterfølger: |

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI
 |
**Chateauet** er en fredet bygning og kulturminne i Molde kommune. Bygningen ligger i nærheten av Molde sentrum, og er nærmeste nabo til gamle St. Carolus sykehus og det tidligere kulturhuset i Molde. Bygningen er kjent for sin store og frodige hage og sitt gamle utseende.

Historie
--------

Chateauet ble oppført i 1918 som bolig for konsul Oscar Hanssen (1881–1943). Huset ble tegnet av arkitektene Carl J. Moe og Sverre Pedersen. Hagen ble oppført like etter og ble ferdig plantet i 1920, og hagen ble planlagt av Marius Røhne som var tidligere bygartner i Oslo.

Etter at enken til Oscar Hanssen døde i 1969 ble mesteparten av vekstene i hagen fjernet i 1971 etter at kommunen tok over boligen. En del av eiendommen ble også omgjort til dagens kulturhus og tidligere musikkskole.

I 2004 ble eiendommen med hus og hage overført fra Molde kommune til Romsdalsmuseet, og det er museet som står for vedlikehold og utleie av boligen i dag. I 2006 ble det gitt en anonym gave på 3,5 millioner kroner for å restaurere både bygningen og hagen, og i 2009 ble prosjektet ferdigstilt.

Referanser
----------

1. ↑  «Arkivert kopi». Arkivert fra originalen 9. mars 2016. Besøkt 10. september 2016.
2. 1 2
3. ↑
4. ↑
5. ↑
6. ↑

Eksterne lenker
---------------

* Side på Romsdalsmuseet
* «Chateauet». *Kulturminnesøk*. Riksantikvaren – Direktoratet for kulturminneforvaltning.
* Side på Riksantikvaren[*død lenke*]
* Side på Molde kommune

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**Lovö skogskyrkogård** på Lovön i Ekerö kommune ble anlagt på 1830-tallet som en utvidelse av den gamle kirkegården ved Lovö kyrka. Skogskyrkogården ligger inntil Lovö kyrkallé cirka 800 meter øst for Lovö kyrka. Her finnes gravplasser for kiste- og urnegraver samt en minnelund. Skogskyrkogården ligger også innen verdensarvområdet til Drottningholms slott.

I 1823 foreslo *Krono-befallningsman* Lagercrantz å flytte kirkegården ved Lovö kyrka til et annet sted av *«tjänligare beskaffenhet»*. Man mente at den gamle kirkegården hadde blitt for trang og hadde *«sumpigt läge»*. I 1824 ble det utpekt et område for en ny begravelsesplass som tilsvarte omkring et svensk *tunnland* (ca 5 000 m²) i den så kalte Skarphagen ved Lovö kyrkväg. I mai 1825 ble det sendt en søknad til kongen *«om erhållandet af förenämnde plats till kyrkogårdsanläggning af församlingens närvarande ledamöter underskrifven och lofvade Krono Befallninhsmannen Lagercrantz ombesörja ansökningens inlemnande på vederbörlig ort»*. Begravelsesplassen ble stelt i stand på 1830-tallet, men det drøyde til 1855 før den første begravelsen fant sted. Da ble Hanna Nordwall fra Lunda begravd, hennes gravminne og familiegrav finnes fortsatt på kirkegården.

Blant de personer som fikk sin siste hvile her finnes Gösta Reuterswärd (1887–1963) som var *hovjägmästare* og *slottsfogde* på Drottningholms slott. I Nordwalls familiegrav ligger også Johan Adrian Nordvall som var dispasjør i Stockholm i årene 1854–1867.

Bilder
------

* Inngang fra Lovö kyrkvägInngang fra Lovö kyrkväg
* GravplasserGravplasser
* Hanna Nordvall og J.A. NordvallHanna Nordvall og J.A. Nordvall
* Gösta Reuterswärd (1887-1963)Gösta Reuterswärd (1887-1963)

Referanser
----------

1. ↑  «Lovö kyrkogård». *www.svenskakyrkan.se*. Besøkt 23. april 2017.
2. ↑  Kart med grensen for verdensarvområdet Drottningholm.

| * v
* d
* r
Drottningholms slott |
| --- |
| Bygninger | Apotekshuset - Badhuset - Cantongatan - Confidencen - Dragonstallet - Evert Lundquists ateljémuseum - Grindstugan - Götiska tornet - Hemmet - Hertigarnas stall - Inspektorsbostaden - Kanslihuset - Kavaljershuset - Kina slott - Kinesiska pagoden (ikke utført) - Lilla Kina - Slottet - Slottskyrkan - Slottsteatern - Slottsstallet - Teaterplanen - Vakttältet - Vilan | Högvakten |
| Parker og fontener | Slottsparken - Skulpturparken - Herkulesfontänen - Kaskaderna - Kronan - Monumentholmen - Svanholmen med svanhuset |
| Interiør | Déjeunersalongen - Slottsbiblioteket - Slottskyrkan - Ehrenstrahlsalongen - Hedvig Eleonoras paradsängkammare - Karl X Gustavs galleri - Rikssalen - Porslinsrummet - Stensalen - Trapphuset |
| Annet | Långa raden - Drottningholm (tettsted) - Drottningholms kungsgård - Drottningholmsbron - Drottningholmsmalmen - Canton - Lovö kyrkallé - Lovö skogskyrkogård - Museum de Vries |
**Lowell Jackson Thomas jr.** (født 6. oktober 1923 i London, død 1. oktober 2016 i Anchorage) var en film- og fjernsynsprodusent som samarbeidet med sin far, den kjente reporter og forfatter Lowell Thomas i flere prosjekter før han ble Alaskan State Senator tidlig på 1970-tallet, og senere den tredje Lieutenant Governor for Alaska i årene (1974–1978).
På 1980-tallet eide han, og drev et flyselskap, Talkeetna Air Taxi som drev med bushflyvning

Han ble uteksaminert fra Taft School i 1942 og fortsatte ved Dartmouth College før han sluttet seg til United States Army Air Corps.

Etter militærtjeneste fortok han en jordomflyvning med et lite Cessna-fly og som nygift, bosatte seg i Alaska

Han ble invitet, sammen med sin far Lowell Thomas sr. av den tibetanske regjering i 1949 om å lage en film i Tibet. Tibets håp var at deres film ville hjelpe til med å overbevise den amerikanske regjering at det var nødvendig å forsvare Tibet mot Kina. Turen varte i 400 dager og far og sønn var de siste vestlige som nådde Lhasa før kineserne kom. Resultatet ble en film: *Expedition to Lhasa*, og senere kom boken: *Out of This World* (1950) som ble en bestseller.

I dag, i en alder av over nitti år er Lowell Thomas jr. fortsatt aktiv bushpilot og aktiv naturverner.

Referanser
----------

1. 1 2 3 4   www.wrcbtv.com[Hentet fra Wikidata]
2. ↑  Source: Taft Bulletin 2009; "Angel of Denali"
3. ↑  Source: Taft Bulletin 2009, "Angel of Denali"

Eksterne lenker
---------------

* (en) Lowell Thomas, Jr. – kategori av bilder, video eller lyd på Commons Rediger på Wikidata
* (en) Lowell Thomas på Internet Movie Database Rediger på Wikidata
* (en) Lowell Thomas at *100 Years of Alaska's Legislature*

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NLA
 |
**Juletrekuler** er noen av de vanligste utsmykningene av juletrær.

De første dekorerte juletrær i Tyskland ble smykket med epler, hvite sukkerstenger og bakverk formet som stjerner, hjerter og blomster. Glasskuler ble først produsert i Lauscha i Thüringen i Tyskland, av Hans Greiner (1550–1609), som produserte girlander av glassperler og tinnfigurer aom kunne henges i trærne. Deres popularitet vokste, og produksjonen ble utviklet til et faghåndverk med høyt skolerte kunsthåndverkere som formet glassfigurene i leirformer.

Håndverkerne varmet opp en glasstube over en flamme, og førte tuben inn i en leirform, og blåste opp det varme glasset så det tok form. De første fasongene var bare i form av frukter og nøtter.

Etter at glasset kjølnet ble det snurret i en løsning av sølvnitrat. Fryyr var en forsølvingsteknikk utviklet i 1850-årene av Justus von Liebig. Etter at nitratløsningen hadde tørket ble ornamentene håndmalt glassformene og gitt en topp med en krok.

F.W. Woolworth (1852–1919) oppdaget disse glassornamentene på en innkjøpsreise etter leger og dukker da han kom til Sonnenburg i Tyskland. Han inporterte dem og begynte å selge dem i sine «five ans ten cent»-butikker i USA. Glasskulene og lignende glassornamenter bidro til at Woolworths forretningsvirksomhet skjøt fart og be meget fremgangsrik.

Senere er produksjonen

Referanser
----------

1. ↑  Ace Collins *Stories Behind the Great Traditions of Christmas*. 2003; Zondervan.
2. ↑  Merck (1992), p. 41
**Juli** er ei musikkgruppe fra Gießen i Tyskland.

Historie
--------

I 1990-årene begynte Simon Triebel, Jonas Pfetzing og Dedi Herde å spille engelskspråk musikk under navnet *Sunnyglade*. Deres første sangerinne var Miriam Adameit, trommeslager var Martin Möller. Disse fem musikerne tok opp et album, *Pictures Of My Mind*, i 1998. Senere kom Eva Briegel og Marcel Römer til som nye medlemmer.

Etter et opphold i Berlin avgjorde bandet i 2001 å løse opp gruppa *Sunnyglade* og gi opp deres engelskspråklige materiale og å skrive musikk på tysk. De kalte seg *Juli* etter en sang av det berlinske band *Tex*. I 2003 fikk de deres første platekontrakt med Universal Music og tok opp debutalbumet *Es ist Juli*.

Albumet og debutsingelen *Perfekte Welle*, som begge kom ut sommeren 2004, var en stor suksess i Tyskland, Østerrike og Sveits. Sammen med Wir sind Helden og Silbermond, Juli var en av flere tyskspråklige Popmusikkpop- og rockgrupper som slo igjennom i disse årene. I juli 2005 spilte de på Live 8 i Berlin. Etter fem singler og mange konserter dro de tilbake til studio for at ta opp deres andre album. 

Også det nye albumet *Ein neuer Tag*, som kom ut i oktober 2006, slo an. I 2007 spilte bandet bl.a. på Live Earth i Hamburg, slapp en single med den amerikanske bandet Dashboard Confessional og produserte deres første konsertalbum og DVD. Etter den siste turneen i november 2007 tok de en lang pause med kun få konserter i mer enn to år. I juli 2010 ble det kjent at deres tredje album *In Love* skulle komme ut i 2011.

Diskografi
----------

### Album/DVD

* 2004: *Es ist Juli*
* 2006: *Ein neuer Tag*
* 2007: *Ein neuer Tag – live* (album)
* 2007: *Ein neuer Tag – live* (DVD)
* 2010: *In Love*
* 2014: *Insel*

### Singler

* 2004: *Perfekte Welle*
* 2004: *Geile Zeit*
* 2005: *Regen und Meer*
* 2005: *Warum*
* 2005: *November*
* 2006: *Dieses Leben*
* 2006: *Wir beide*
* 2007: *Zerrissen*
* 2007: *Stolen* (Dashboard Confessional feat. Juli)
* 2007: *Ein neuer Tag*
* 2008: *Dieses Leben* (Rhythms del Mundo feat. Juli)
* 2010: *Elektrisches Gefühl*
* 2011: *Immer wenn es dunkel wird*
* 2011: *Süchtig*
* 2011: *Du lügst so schön*
* 2014: *Insel*

Eksterne lenker
---------------

* (de) Offisielt nettsted Rediger på Wikidata

* (en) Juli (Band) – kategori av bilder, video eller lyd på Commons Rediger på Wikidata

* (en) Juli (band) – galleri av bilder, video eller lyd på Commons Rediger på Wikidata
* (en) Juli på Internet Movie Database Rediger på Wikidata
* (en) Juli på Discogs Rediger på Wikidata

* (en) Juli på MusicBrainz Rediger på Wikidata

* (en) Juli på Songkick Rediger på Wikidata

* (en) Juli på Last.fm Rediger på Wikidata

* (en) Juli på AllMusic Rediger på Wikidata
* (de) Offisielle fanside

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** Munzinger **·** MusicBrainz **·** Discogs **·** AllMusic
 |
Festevalen innebar spising av en suppe kokt på ertebelger.
**Pyanopsia**, eller *Pyanepsia* var en årlig høstfestival som ble holdt i antikkens Athen den 7. dagen av *pyanopsion* (oktober) til ære for Apollon. 

Festivalen hadde opptatt i seg gamle levninger av landsens magi, blant annet to ofringer bestående av en suppe av belger i form av spisende frø, blandet med mel og grønnsaker. I tillegg fantes *eiresin*: en gren oliven eller laurbær knyttet sammen med ull farget purpur eller hvitt. På denne hengte man sesongens frukter, kaker, små krukker med honning, olje og vin. Ofringen ble fraktet til Apollons tempel hvor de ble satt ved porten. Antagelig symboliserte ofringene fruktbarhet, og til Apollon i form av hans egenskap som solgud som modnet fruktene. I tillegg ble Horae omfattet av det hele. De var tre gudinner som kontrollerte dagliglivet, og representerte høstens første frukter. Tilsvarende ble dørene til de private hjemmene dekorert med guddommens offergaver. Dekorasjonene på de private dørene kunne heng opptil et år da de ble erstattet av en ny. 

Begge ofringene ble knyttet til Athens helt Thesevs som etter sigende hadde begynt tradisjonen for å takke Apollon og for å minnes hans seier over uhyret Minotauros.

Antagelig var *eiresin* en takkegave for mottatte velsignelser og på samme tid en bønn om tilsvarende velsignelser og beskyttelse mot ondskap eller uhell i framtiden. Navnet Pyanopsia er avledet fra *etpos* (ull) i referanse til båndene av ull. *Eiresin* ble fraktet i en prosesjon av en ung gutt hvor begge foreldrene var live. I løpet av prosesjonen ble det sunget en form for enstonig sang kalt *eiresione* og teksten har blitt bevart av Plutark (*Thesevs*, 22): 

*«Eiresin frakter fiken og rike kaker;*
*honning og olje i krukker som salve for lemmene;*
*og ren vin, som hun kan drikke og falle i søvn.»*

Litteratur
----------

* Mannhardt, William (1905): *Weld- und Feidkulte*, ii. 214, omfattende redegjøreklse om *eiresin* aog dens analogier.
* Frazer, J. G. (1900): *The Golden Bough*, i. 190 .
* Harrison, J. E. (1908): *Prolegomena to Greek Religion*, ch. 3.
* Farnell, L. R. (1907): *Cults of the Greek States*, iv. 286.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Havfruas spådom** er et norsk vandresagn katalogisert som ML 4060 i Reidar Th. Christiansens vandresagnkatalog.

Sagnet er blitt dokumentert over storparten av Norge, men merkelig nok står dette sagnet særlig sterkt i tradisjonen i innlandsfylket Oppland. En versjon trykt i Ivar Kleivens *Segner frå Vågå,* Kristiania 1894, er i kortform slik:

*En mann fra garden Leine i Nord-Fron er på jakt, og ved Furusjøen får han se ei havfrue sitte ved en foss og kjemme håret sitt. Han skyter etter henne og hun sier:*
*Farvel Flakk- og Furusjø*
*og Finntjønnin båe.*
*Ingen heppen mann på Leine skal bli*
*før i niende led.*
Ifølge tradisjonen gikk denne spådommen i oppfyllelse og ni generasjoner med gardbrukere hadde lite lykke med seg.

I andre versjoner spør mannen havfrua om gode råd. Hun svarer på det han spør om, men sier også at spørsmålene hans var lite kloke.

I kystområdene kan havfrua også være en havmann (en marmæl) og han gir opplysninger om hva man kan spise på fisken og om gode fiskeplasser.

Eksempler:

* Knut Hermundstad, *I Manns Minne: Gamal Valdreskultur III*, Oslo 1944, Norsk folkeminnelags skrifter nr. 55, s. 120.
* Kristian Bugge, *Folkeminneoptegnelser: Et utvalg*. Oslo 1934. Norsk folkeminnelags skrifter nr. 31, s. 92.
**Thomas Moriggl** (født 23. februar 1981) er en italiensk langrennsløper.

Karriere
--------

I 2000 deltok Moriggl i Junior-VM på Ski nordiske grener arrangert i Štrbské Pleso Slovakia, der gikk han 10 km fristil (27. pl), og 30 km klassisk (44. pl). Året etter (2001) var han på nytt med i Junior-VM, denne gangen i Karpacz-Szklarska, Polen. Der gikk han 30 km fristil fellesstart (6. pl), og 10 km klassisk (15. pl).

Han debuterte i verdenscupen i langrenn 14. desember 2002, og hans beste individuelle verdenscup-plasseringer er to 3.-plasser i fristil distanserenn.

Moriggl representerte Italia under Vinter-OL 2010.

I 2005 deltok han i sitt 1. Ski-VM i nordiske grener i Oberstdorf hvor han var med på 50 km fellesstart, han fikk en 36.-plass. Og i 2011 deltok han på nytt i Ski-VM, denne gangen i Oslo og her gikk han distansene 15 km klassisk og 50 km fellesstart

Han har også deltatt 2 ganger i Militær-VM på ski, i 2003 i Rovaniemi Finland, hvor han gikk 15 km fistil (17. pl), og i 2010 hjemme i Cogne Italia, på nytt var distansen 15 km fristil (7. pl).

OL-resultater
-------------

**Vancouver 2010**

* 15 km, fristil: 24.-plass
* 30 km dobbel jaktstart: 24.-plass

Sammenlagtresultater i verdenscupen i langrenn
----------------------------------------------

|  Sesong  |  Alder  | Sluttstilling sesong | Sluttstilling Ski Tour |
| --- | --- | --- | --- |
| Totalt | Distanse | Sprint | Nordiskåpning | Tour deSki | Verdenscup-finale |
| 2003/2004 | *23* | 66. | 43. | — | — | — | — |
| 2004/2005 | *24* | 43. | 26. | — | — | — | — |
| 2005/2006 | *25* | 171. | 124. | — | — | — | — |
| 2007/2008 | *27* | 70. | 47. | 103. | — | — | 11. |
| 2009/2010 | *29* | 61. | 32. | — | — | 33. | — |
| 2010/2011 | *30* | 35. | 29. | — | — | 18. | 15. |
| 2011/2012 | *31* | 48. | 33. | — | — | 21. | DNF |
| 2012/2013 | *32* | 67. | 59. | — | 42. | 25. | — |
| 2013/2014 | *33* | 119. | 71. | — | — | 39. | — |

Referanser
----------

Eksterne lenker
---------------

* (en) Thomas Moriggl – Olympedia Rediger på Wikidata

* (en) Thomas Moriggl – Sports-Reference (OL-resultater – arkivert) Rediger på Wikidata

* (en) Thomas Moriggl – FIS (langrenn) Rediger på Wikidata
**Haverøya landskapsvernområde** er et verneområde i Smøla kommune med plante- og dyrelivsfredning. Vegetasjonen er preget av samanhengende beiting med røsslyngheier, gressrike naturbeitemarker, myr og fukthei. I tillegg finnes bergoverflate. 

På Søre Krongelholmen er vegetasjonen dominert av naturbeitemarker som sølvbunkeenger og engkveindominerte enger. Lyngheiene er dominerte av krekling. Landskapsvernområdet har eit sjeldent stort mangfold av beitemarksopp, totalt 39 artar. Haverøya er eit viktig hekke- og beiteområde for grågås. Her hekker ulike måkearter, og i bukta på Storhaverøya raster vadere. Strømmene og de grunnlendte sjøområdene er beiteområde for dykkender som ærfugl og sjøorre, og her beiter også skarv, lommer og dykkere. 

Oter og havørn jakter også i landskapsvernområdet.

Verneverdiene trues av strandsøppel og villmink. Tiltak for å bevare verneverdiene er beiting, søppelrydding og fjerning av mink.

Referanser
----------

1. ↑   (på en) *Nationally designated areas (CDDA)*, Wikidata Q1116062,
2. 1 2 3 4  «Naturbase faktaark». *faktaark.naturbase.no*. Besøkt 15. november 2021.
3. ↑  «Forskrift om verneplan for Smøla. Vedlegg 10. Vern av Haverøya landskapsvernområde med plante- og dyrelivsfreding, Smøla kommune, Møre og Romsdal - Lovdata». *lovdata.no*. Besøkt 15. november 2021.

|  |  |
| --- | --- |
| Oppslagsverk/autoritetsdata | Naturbase
 |
Col du Galibier
Stigningen på nordsiden
**Col du Galibier** (2645 moh.) er et fjellpass i den sørlige delen av de franske Dauphiné-Alpene nær Grenoble. Det er ofte det høyeste punktet i Tour de France.

Passet forbinder Saint-Michel-de-Maurienne og Briançon via Col du Télégraphe og Col du Lautaret.

Detaljer om stigningen
----------------------

Fra nord med start i Saint-Michel-de-Maurienne (via. Col du Télégraphe), er stigningen 34,8 km, 2120 høydemeter (gjennomsnitt 6,1%). Den virkelige stigningen starter i Valloire og er 18,1 km (1245 høydemeter, 6,9%). Maksimum stigningsprosent er 10,1% ved toppen.

Fra sør starter stigningen fra Col du Lautaret (2058 moh.) og er 8,5 km, med stigningsprosent på 6,9% (585 høydemeter) med maksimum 12,1% ved toppen.

Tour de France
--------------

Col du Galibier ble først brukt i Tour de France i 1911; første rytter over toppen var Emile Georget, som sammen med Paul Duboc og Gustave Garrigou var de eneste rytterne som ikke gikk.

På toppen er det et monument for Henri Desgrange, Tour de Frances første direktør. «Souvenir Henri Desgrange» blir tildelt den rytteren som er først over det høyeste fjellet i hvert års Tour, og det er ofte Col du Galibier.

I 2011-utgaven gikk løypa over Col du Galibier to ganger, inkludert den første målgangen noensinne på den 18. etappen. Dette var også den høyeste målgangen i Tour de France-historien.

Referanser
----------

1. ↑  Les Woodland (2003). *The Yellow Jersey companion to the Tour de France*. Random House. s. p.151. ISBN 0-2240631-8-9. CS1-vedlikehold: Ekstra tekst (link)

Eksterne lenker
---------------

* (en) Col du Galibier – kategori av bilder, video eller lyd på Commons Rediger på Wikidata
* Profil fra Valloire på climbbybike.com
* Profil fra Col du Lautaret på climbbybike.com

|  |  |
| --- | --- |
| Oppslagsverk/autoritetsdata | VIAF **·** SUDOC **·** GeoNames
 |
**Bamford** (også kjent som *Bamford with Thornhill*) er en landsby i distriktet High Peak i Derbyshire. Den ligger ved elven Derwent, under klippene Bamford Edge i nasjonalparken Peak District. Bamford stasjon ligger ved jernbanelinjen Hope Valley Line. Bamford arrangerer et landsbykarneval som varer en hel uke. Det skjer vanligvis den tredje uken av juli. Landsbyen har en egen sti som er kranset med skulpturer. Det finnes fire vertshus i landsbyen.

I henhold til folketellingen i 2011 hadde landsbyen (inkludert Yorkshire Bridge) en befolkning på 1 241 innbyggere.

Historie
--------

Stedsnavnet er nedtegnet i *Domesday Book* som Bamford, og det er sannsynligvis av angelsaksisk opprinnelse, *Bēamford* i betydningen «hovedvei med trær ved vadested.»

Sognekirken er dedikert Johannes Døperen og ble begynt ca 1860. Det er også en katolsk og en metodistkirke i landsbyen.

Landsbyens kirkegård inneholder en del graver som gravd ned på nytt fra de tidligere nabolandsbyene Derwent og Ashopton som følge av at disse ble langt under vann ved opprettelsen av vannreservoaret Ladybower i 1943.

Bamford vannmølle er blitt omgjort til leiligheter, men del av dens opprinnelige maskiner er fortsatt tatt vare på.

Referanser
----------

1. ↑  «Area: Bamford (Parish)». Arkivert fra originalen 6. mars 2016. Besøkt 1. oktober 2016.
2. ↑   «Bamford»[*død lenke*] i *Domesday Book*
3. ↑  «Bamford» Arkivert 4. mars 2016 hos Wayback Machine.. *Key to English Place-names*. English Place Name Society/INS at the University of Nottingham.
4. ↑   Pevsner, Nikolaus. (1986): *The Buildings of England: Derbyshire*, Harmondsworth, Middx. Penguin, s. 81
5. ↑   Hallam, Vic, (1989): *Silent Valley: The Story of the lost Derbyshire villages of Derwent and Ashopton*, Sheffield: Sheaf Publishing, ISBN 0-9505458-9-9.

Eksterne lenker
---------------

(en) Bamford – kategori av bilder, video eller lyd på Commons


* Bamfords nettsted
* Bamford, *Hope Valley and Edale*

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames **·** BBC Things
 |
**Ravelinporten**, også kalt **Østre ravelinport** på Fredriksten festning i Halden er en festningsport oppført i 1709. Porten ble som resten av festningen administrativt fredet i 1928.

Beskrivelse
-----------

Ravelinporten på et foto fra 1934
Ravelinporten gir adgang til Citadellet gjennom Ravelinet fra Place d'Armes. Ravelinet ble først oppført i mur i 1682, det hadde tidligere kun vært en palisade. Ved en ombygging i 1709 ble muren gjort tykkere og porten måtte flyttes ut for å flukte med murens utside. I 1715 ble det lagd en ny hvelvet port på innsiden, hvor det bl.a. ble brukt 32000 hollandske murstein. Porten ble reparert på begge sider i 1730-31, og i 1749 ble toppstykket på utsiden satt opp. Det var prydet med en av marmorplatene fra det første minnesmerket over Carl XII. I 1765 ble innsiden av porten reparert. Det er grunnen til at porten har årstallet 1765 og Fredrik Vs monogram. Over porten var det skurtak for å hindre vanninntrengning, dette er først nevnt i 1896, men var trolig på plass før det. Under andre verdenskrig ble portåpningen utvidet for at tyske lastebiler skulle komme gjennom, og Fredrik Vs kronede siffer ble fjernet. Dette ble rekonstruert i 1971.

Ravelinporten fra innsiden

Referanser
----------

1. ↑  Verneplan 2006, s. 509
2. ↑  Widerberg 1963, s. 104
3. ↑  Widerberg 1963, s. 150
4. ↑  Verneplan 2006, s. 509

Litteratur
----------

* Neubert, Poul J. og Egede-Nissen, Hans (2006). *Verneplan Fredriksten Festning* **(Norsk (bokmål))**. Oslo: Forsvarsbygg, Nasjonale Festningsverk. ISBN 82-7972-030-08 Sjekk `|isbn=`-verdien: length (hjelp). CS1-vedlikehold: Flere navn: forfatterliste (link)
* Widerberg/Kavli (1963). «Byen og dens hus». I Riksantikvaren. *Halden : Festningen og byen* **(Norsk (bokmål))**. Oslo: H. Aschehoug & Co.

Eksterne lenker
---------------

«Fredriksten festning». *Kulturminnesøk*. Riksantikvaren – Direktoratet for kulturminneforvaltning.
**Nordahl Eriksen Wallem** (født 10. november 1902 i Shanghai, Kina, død 9. desember 1972 i Hongkong) var en norsk seiler som deltok i de olympiske leker 1936 i Berlin.

Wallem vant en olympiske sølvmedalje i seiling under OL 1936 i Berlin. Han var med på den norske båten «Silija» som kom på andreplass i 8-metersklassen bak den italienske båten «Italia». Seilingene ble avviklet utenfor Kiel i perioden 4. til 12. august 1936. Mannskapet på «Silija» besto av Wallem, John Ditlev-Simonsen, Olav Ditlev-Simonsen, Hans Struksnæs, Lauritz Schmidt og Jacob Tullin Thams

OL-medaljer
-----------

* 1936 Nazi-Tysklands flagg Berlin – Sølv Sølv i seiling, 8-metersklassen Norges flagg Norge

Eksterne lenker
---------------

* (en) Nordahl Wallem – Olympics.com Rediger på Wikidata

* (en) Nordahl Wallem – Olympedia Rediger på Wikidata

* (en) Nordahl Wallem – Sports-Reference (OL-resultater – arkivert) Rediger på Wikidata

* (en) Nordahl Wallem – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
«Camberwell» har flere betydninger.

**Camberwell** er et sted i distriktet Southwark i sørlige London, Storbritannia og ligger 4,3 km sørøst for Charing Cross. Stedsnavnet Camberwell ble først benyttet for sognet St Giles i Camberwell, som omfattet Camberwell, Peckham, Dulwich, Nunhead, og deler av Herne Hill. Fram til 1889 var det en del av det tradisjonelle grevskapet Surrey.

Camberwell opptrer i *Domesday Book* som *Cambrewelle*. Navnet kan være avledet fra angelsaksiske Cumberwell eller Comberwell i den overførte betydningen «britonernes brønn» (sammenlign med Cumbria og Cambria) og refererer da særskilt til keltisk talende folk i et område dominert av angelsaksere. En alternativ teori antyder at navnet kan tilsvare «Cripple Well» («forkrøplet brønn») og at bosetningen som utviklet seg til grend hvor folk fra City of London ble forvist om de hadde en smittsom sykdom som spedalskhet og med tilgang til rent vann fra brønner. Kilder og brønner er kjent for å ha eksistert på den sørlige skråningen av det som nå heter Denmark Hill, særskilt rundt Grove Park.

Referanser
----------

1. ↑  «Camberwell», *British History Online*
2. ↑  Mills, Anthony David (2001): *Oxford Dictionary of London Place Names*. Oxford University Press. ISBN 0-19-280106-6.
3. ↑  «Ancient well that gave name to Camberwell unearthed», *The Daily Telegraph*. London. 27. mai 2009.

Eksterne lenker
---------------

* Camberwell College of Arts
* King's College Hospital
* King's College – Denmark Hill campus
* GKT School of Medicine
* South London and Maudsley NHS Trust

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames **·** MusicBrainz
 |
**Det internasjonale skogåret 2011** er opprettet av FN for å øke bevisstheten rundt viktigheten av bærekraftig forvaltning av skog, skogsvern og skogutvikling som en ressurs for dagens og fremtidens generasjoner.

Bakgrunn
--------

Verdens skoger spiller en helt sentral rolle for at vi skal oppnå en bærekraftig utvikling globalt. Ifølge tall fra Verdensbanken, er 1,6 milliarder mennesker avhengige av skogen i sine livsopphold. Skogindustri er en viktig kilde til økonomiske vekst og sysselsetting, og årlig omsettes skogprodukter internasjonalt for om lag 1 620 milliarder norske kroner.

Ifølge FNs organisasjon for ernæring og landbruk går hele 130 000 km² skog tapt hvert eneste år som følge av avskoging. Omgjøring av skogen til dyrket mark, ikke-bærekraftig tømmerhogst og forvaltningspraksiser, samt stadig økende menneskelig bosetting er blant de vanligste årsakene til de store skogtapene.

Verdensbankens tall viser at skogene totalt er habitat for to-tredjedeler av samtlige arter som finnes i verden, og av avskoging av tropisk regnskog alene betyr at regnskogens artsmangfold vil reduseres med hele 100 arter hver eneste dag.

Eksterne lenker
---------------

* (en) International Year of Forests – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** NKC
 |
**Det internasjonale bokseforbundet** (**International Boxing Association**, forkortet **IBA**) er et internasjonalt idrettsforbund som fastsetter regler for amatørboksing, godkjenner kamper og tildeling av priser for diverse mesterskaper samt foranlediger dopingkontroll innenfor boksingen. Medlemmene av AIBA er de nasjonale amatørbokseforbundene.

IBA ble opprettet i 1946 i London som AIBA av de engelske og franske nasjonale amatørbokseforbundene. Organisasjonen avløste det tidligere Fédération internationale de boxe amateur (FIBA), som inntil da hadde vært det internasjonale amatørbokseforbundet. Organisasjonens andre kongress ble arrangert i København i 1950, hvorunder AIBA vedtok en rekke reformer av reglene for avvikling av boksekamper, herunder regelen om at en kamp skal stoppes etter at en bokser har tatt telling tre ganger, likesom der i København ble vedtatt å innføre de nye vektklassene super lettvekt og super weltervekt i amatørboksingen.

I 2007 utgikk ordet *amateure* (amatør) av organisasjonens navn som ledd i en større omorganisering av AIBA og reglene for avvikling av boksekamper.

Under Russlands invasjon av Ukraina 2022 ble russiske boksere midlertidig utelukket fra IBA, men ble så ønsket velkommen igjen.

I september 2022 prøvde IBA å nekte ukrainske boksere å delta under ukrainsk flagg.

Per oktober 2022 er Umar Kremlev, en venn av Russlands president Vladimir Putin, styreleder i IBA.

Referanser
----------

1. 1 2  «Jubler: - En seier for Russland», Dagbladet, 6. oktober 2022
2. ↑  «Збірна України з боксу відмовилася виступати на юніорському чемпіонаті Європи під нейтральним прапором», (ukrainsk; «Det ukrainske bokselandslaget nektet å delte i junioreuropamestersktapet under nøytralt flagg»), ZN,UA, 27. september 2022

Eksterne lenker
---------------

* (en) Offisielt nettsted Rediger på Wikidata

| * v
* d
* r
Internasjonale idrettsforbund |
| --- |
| ASOIF (sommerolympiske) | 
* AIBA
* BWF
* FEI
* FIBA
* FIE
* FIFA
* FIG
* FIH
* FILA
* FINA
* FISA
* FIVB
* IAAF
* ICF
* IGF
* IHF
* IJF
* ISSF
* ITF
* ITTF
* ITU
* IWF
* UCI
* UIPM
* WA
* World Rugby
* WS
* WTF

 |
| AIOWF (vinterolympiske) | 
* FIL
* FIS
* IBSF
* IBU
* IIHF
* ISU
* WCF

 |
| ARISF (IOK-anerkjente) | 
* CMAS
* CMSB
* FAI
* FIA
* FIB
* FIDE
* FIM
* FIP
* FIPV
* FIQ
* FIRS
* IBAF
* ICC
* IFF
* IFNA
* IFS
* IFSC
* IKF
* ILS
* IOF
* IRF
* ISA
* IWUF
* IWWF
* TWIF
* UIAA
* UIM
* WBF
* WCBS
* WDSF
* WFDF
* WKF
* WSF

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** SUDOC
 |
Tøyen-Cola fra Oslo, produsert lokalt etter åpen resept.
**Cola** er en kullsyreholdig drikk, vanligvis med brunsvart farge som blant annet inneholder koffein. Smaken på denne brusen er også ofte en blanding av vanilje, kanel og sitrusfrukter. Navnet kommer fra kolanøtten, som var den originale koffeinkilden i cola. Coladrikker er ofte søtet med sirupssukker eller et kunstig søtningsmiddel som sukralose.

Oppfinneren
-----------

Cola, isbiter og sitron
John Stith Pemberton (8. juli 1831–16. august 1888) oppfant leskedrikken Coca-Cola. Han var apoteker fra Chinquapin i Nord-Carolina.

Skadevirkninger
---------------

Forskere ved universitetet i Ioannina i Hellas har påvist at overdreven coladrikking fører til lave kaliumverdier i blodet, som kan gi hypokalemi. Pasientene som hadde drukket fra to til ni flasker cola i døgnet hadde utviklet muskelsvakhet som varierte fra mindre grad av lammelser til paralyse. Det viste seg imidlertid at samtlige pasienter ble helt bra igjen, og at muskelsmertene helt forsvant, etter at de fullstendig kuttet ut colaen. Selv koffeinfri cola kan forårsake hypokalemia, ettersom drikken også inneholder fruktose.

Se også
-------

* Coca-Cola
* Pepsi
* Jolly Cola
* RC Cola
* Ubuntu Cola
* Cuba Cola

Referanser
----------

1. ↑  *International Journal of Clinical Practice*. 19. mai 2009. Se også Legesiden: Ikke hell innpå cola i sommervarmen. Arkivert 27. desember 2015 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** LCCN **·** NKC
 |
**Bamir Topi** (født 24. april 1957 i Tirana, Albania) er en albansk politiker. Han var Albanias president fra 24. juli 2007 til 24. juli 2012. Topi er utdannet biolog og har også en doktorgrad i emnet.

Topi tilhører det albanske demokratiske partiet og har vært representant i det albanske parlamentet i tre perioder. I perioden 1996-1997 var han landbruksminister i Albania.

Etter at han ikke oppnådde de nødvendige 84 stemmer for å bli valgt som president tre ganger fikk han i den fjerde avstemningen 85 stemmer og ble fire dager senere satt inn som president etter Alfred Moisiu for en periode på fem år.

Under stor politisk enighet har Topi drevet frem spørsmålene om albansk medlemskap i Den europeiske union (EU) og NATO, samt å støtte Kosovos selvstendighetskamp. I april 2008 ble Albania formelt tilbudt å bli NATO-medlem.

Topi er hederspresident og styreleder i fotballaget KF Tirana.

Referanser
----------

1. ↑   Munzinger Personen, Munzinger IBA 00000026268, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF **·** GND **·** LCCN **·** Munzinger (iba)
 |
**Bana Singh** (født 6. januar 1949 i Kadyal, Jammu og Kashmir) er en indisk kaptein. Han ble innrullert i 8. Jammu og Kashmir lett infanteriregiment (8th Jammu & Kashmir Light Infantry, JAK LI) tilhørende den indiske hæren 6. januar 1969. I 1987 ble han tildelt Param Vir Chakra, Indias høyeste militære dekorasjon i krigstid.

Siachen-konflikten
------------------

Under Siachen-konflikten i juni 1987 ble 8. Jammu og Kashmir lett infanteriregiment sendt til Siachen-området. Det ble da funnet ut at et stort antall pakistanske infiltratører hadde trengt seg inn i området. Utkasting av disse infiltratørene ble ansett for å være en vanskelig, men nødvendig. En spesiell innsatsgruppe ble valgt til å utføre oppdraget. Bana Singh var en naib subedar (en militær grad) og utstasjonert på isbreen på daværende tidspunkt, og valgte frivillig å bli med i denne innsatsgruppen.

Den pakistanske inntrengingen hadde funnet sted i en høyde på 6 450 moh, i et av høyeste områdene rundt Siachen-breen. Fra dette stedet kunne pakistanerne skyte på den indiske hærens stillinger, siden den store høyden ga en klar utsikt over hele Saltoro-kjeden og Siachen-breen. Pakistanerne kalte denne kontrollposten «Quaid Post» etter landets grunnlegger Mohammed Ali Jinnah. Fiendens post ble nærmest en uangripelig festning med isvegger på 457 meter på begge sidene. Operasjon Rajiv, oppkalt etter sekondløytnant Rajiv Pande VrC, ble iverksatt for å fjerne pakistanerne fra den strategiske stillingen. Naib subedar Bana Singh ledet sine menn gjennom en veldig vanskelig og farlig rute, der de blant annet klatret opp 1 500 meter i nesten mørke i en snøstorm. Han inspirerte sine menn med sin ukuelige mot og lederskap. Han og hans menn krøp og nærmet seg motstanderen. De kastet håndgranater, stormet posten med bajonetter og gikk fra grøft til grøft. Til slutt hadde de ryddet posten for alle inntrengere. I alt ble seks pakistanske soldater drept, tre eller fire av dem ble stukket med bajonett i nærkamper som fant sted i en høyde på 6 400 meter. 

Naib subedar Bana Singh ble tildelt Param Vir Chakra, Indias høyeste militære utmerkelse, for iøynefallende mot og lederskap under de mest ugunstige forhold. Fjelltoppen som han erobret ble omdøpt til «Bana Post» i hans ære. På tidspunktet for utbruddet av Kargilkrigen var han den eneste mottakeren av Param Vir Chakra som fremdeles tjenestegjorde i hæren.

Referanser
----------

1. 1 2 3   twdi.in, besøkt 23. august 2018[Hentet fra Wikidata]
2. ↑   beaninspirer.com, besøkt 23. august 2018[Hentet fra Wikidata]
3. ↑   gallantryawards.gov.in, besøkt 9. juli 2019[Hentet fra Wikidata]
4. ↑  Interview with Bana Singh Arkivert 23. september 2015 hos Wayback Machine.
5. ↑  Siachen Hero Bana Singh

Eksterne lenker
---------------

* (en) Intervju med kaptein Bana Singh
* (en) Siachen Hero Bana Singh
**Graham Bassett Dadds** (født 16. mars 1911, død 8. mars 1980) var en britisk landhockeyspiller som deltok i de olympiske leker 1952 i Helsingfors.

Dadds vant en olympisk bronsemedalje i landhockey under OL 1952 i London. Han var målvakt på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1. Dadds spilte en kamp som målvakt i OL-turneringen.

OL-medaljer
-----------

* 1952 Finlands flagg Helsingfors - Bronse Bronse i landhockey Storbritannias flagg Storbritannia

Referanser
----------

1. ↑   sports-reference.com, www.sports-reference.com, besøkt 27. januar 2016[Hentet fra Wikidata]

Eksterne lenker
---------------

* (en) Graham Dadds – Olympedia Rediger på Wikidata

* (en) Graham Dadds – Sports-Reference (OL-resultater – arkivert) Rediger på Wikidata

* (en) Graham Dadds – databaseOlympics.com (arkivert) Rediger på Wikidata

* (en) Graham Dadds – Storbritannias olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Douglas Harriman Kennedy** (født 24. mars 1967 i Washington, D.C.) er en amerikansk journalist.

Kennedy ble uteksaminert fra Georgetown Preparatory School og Brown University og begynte sin karriere som journalist i New York Post. Som undersøkende journalist for avisen fikk Kennedy første intervju med politimannen som arresterte Timothy McVeigh for bombingen i Oklahoma City.
Han publiserte også en del artikler relatert til helsetjenester og storbyområde-historier.

Kennedy kom til Fox News Channel som en generell journalist i august 1996 og leder et bi-månedlig program på kanalen, *Douglas Kennedy's American Stories*. Mens han var hos Fox News, dekket han presidentvalgene i 1996, 2000 og 2004, samt orkanen Katrina.

I 2006, mens han jobbet som korrespondent for Fox News-programmet «The Big Story med John Gibson», kommenterte han på kontroversen om hvorvidt filmen av Crocodile Hunter Steve Irwins siste øyeblikk skulle vises, og bemerket at han og hans søsken «måtte vokse opp med» å se sendinger og videoklipp av sin egen fars død igjen og igjen. Han sa at i Irwins tilfelle, ville det være virkelig «unødvendig og i svært dårlig smak».

Personlig liv
-------------

Douglas Harriman Kennedy er det tiende barn av Robert F. Kennedy og Ethel Skakel Kennedy, oppkalt etter W. Averell Harriman, en venn av familien og tidligere guvernør i New York. Han giftet seg med Molly Elizabeth Stark den 22. august 1998 i Nantucket i Massachusetts, datter av John Sherwood Stark og Sharon Ellen Vinge.

De har tre døtre: Riley Elizabeth Kennedy, født 26. august 1999 i Nantucket, Mary McCauley, født 22. august 2001 og Rowen Francis født i juni 2004.

Referanser
----------

1. ↑   The Peerage, The Peerage person ID p6527.htm#i65264[Hentet fra Wikidata]
2. 1 2   The Peerage[Hentet fra Wikidata]
3. ↑  Fox News Biography of Doug Kennedy Arkivert 27. april 2006 hos Wayback Machine. datert 14. juli 2006; besøkt 18. september 2006.
4. ↑  Should Video of 'Crocodile Hunter' Steve Irwin's Death Be Released? Arkivert 7. november 2006 hos Wayback Machine. 5. september 2006 AP report on Fox site; must click "video" link in sidebar to see Kennedy's remarks. Video initially broadcast 5. september 2006. Besøkt online 19. september 2006.

|  |  |
| --- | --- |
| Oppslagsverk/autoritetsdata | Geni
 |
Guanzi
**Guanzi** (kinesisk: 管子, pinyin: *Guǎnzi*, som betyr «rør» eller «tube»), eller bare **guan**, er et tradisjonelt kinesisk blåseinstrument med doble rørblad. Den korte kroppen er laget av hardt treslag og har en sylindrisk borring. Tonen minner nærmest om en klarinett. Instrumentet har i Kinas historie hatt en framskutt posisjon innen hoff- og ritualmusikk, men er i dag mer uvanlig og anses vanskelig å mestre.

Det kinesiske instrumentet er i Korea og Japan blitt utviklet til instrumentene piri respektive hichiriki, og i Sørkina (Guangdong) til houguan.

Eksterne lenker
---------------

* paulnoll.com – "Guan - Chinese Traditional Musical Instruments"
* asza.com – "The Guanzi or Bili"
* en.chinabroadcast.cn – Houguanartikkel
* *Guan, northern China, ca. 1950.* Beede Gallery, University of South Dakota
* music.yahoo.com.cn – Søk etter Guanzi-musikkstykker[*død lenke*]

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
Guaporé ved Pontes e Lacerda i Brasil
Amazonasbekkenet med Guaporé uthevet
*For den brasilianske kommunen med samme navn, se Guaporé (Rio Grande do Sul).*
**Guaporé** (i Brasil: *Rio Guaporé*, i Bolivia: *Río Iténez*) er ei grenseelv mellom Brasil og Bolivia. Den er 1530 kilometer lang, med et nedbørfelt på 266 460 km².

Elva har utspring i fjellkjeden Serra dos Parecis i den brasilianske delstaten Mato Grosso, rundt 150 km nordøst for Pontes e Lacerda. Elva renner først mot sør til denne byen, og deretter vestover rundt 120 km, til den løper sammen med  Alegre ved Vila Bela da Santíssima Trindade. Herfra renner elva mot nordøst, og etter 180 km danner den grensa mellom Brasil og Bolivia. Den munner ut i elva Mamoré ved Sorpresa, og er dermed en del av Amazonasvassdraget.

De største sideelvene er, fra venstre:  Alegre, Verde, Paraguá, Blanco og Machupo, og fra høyre: Guatire, Branco o Cabixi, Corumbiara, Colorado og Massaco.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GeoNames
 |
**Tove Billington Bye** (født 28. juli 1928 i Aker, død 15. mai 2008) var en norsk politiker. Hun vokste opp i Oslo, men flyttet til Hvalstad i Asker sammen med sin mann, TV-personligheten, sangeren og journalisten Erik Bye. 

Tove Bye var en aktiv politiker en stor del av sitt liv, og var hele sitt liv opptatt av kvinners levekår. Hun var en av kvinnene bak det såkalte «kvinnekuppet» i Asker i 1971. Bye representerte Senterpartiet i formannskapet og utgjorde «firerbanden» sammen med Berit Ås (Ap), Kari Bjerke Anderssen (V) og Marie Borge Refsum (H). Dramaet rundt dette kuppet er skildret i Irene Mårdalens bok *Kvinnekuppet i Asker*. Bye var også 1. vararepresentant til Stortinget i to perioder, fra 1973 til 1981.

Bye var en profilert motstander av kjernekraft og atomvåpen, og medlem av det stortingsoppnevnte *Kjernekraftutvalget* (1976–1978) som utredet sivil bruk av kjernekraft i Norge.

Erik Bye kalte Tove for «mitt livs kompass, navigatøren ombord», og hun fungerte som personlig redaktør, sekretær og rådgiver for hans forfatterskap.

Referanser
----------

1. 1 2 3   Norsk biografisk leksikon, nbl.snl.no[Hentet fra Wikidata]
2. ↑  Mårdalen, Irene (1998). *Kvinnekuppet i Asker*. Eget forlag.
3. ↑  Reistad, Ole Christen. *Kampen Om Kjernekraften: En Analyse Av Kjernekraftutvalget 1975-78*. nr 23, Senter for Teknologi Og Samfunn, Universitetet i Trondheim, 1995.
4. ↑  *NOU 1978:35 Kjernekraft og sikkerhet*. Universitetsforlaget. 1978. ISBN 8200704491.
5. ↑  «Tove Bye er død». *Budstikka*. 19. mai 2008. Arkivert fra originalen 16. oktober 2021. Besøkt 6. februar 2021.
6. ↑  Bye, Erik (1987). *- å skyte en teddybjørn*. Cappelen. s. 246. ISBN 8202112265.

Eksterne lenker
---------------

* (no) Tove Bye hos Stortinget Rediger på Wikidata

* (no) Tove Bye hos Norsk senter for forskningsdata politikerarkiv (nedlagt) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Stortinget
 |